钦定古今图书集成/历象汇编/岁功典/第078卷 > 声声慢〈闰重九饮郭圃〉 前人
## 钦定古今图书集成/历象汇编/岁功典/第078卷 > 声声慢〈闰重九饮郭圃〉 前人

檀栾金碧，婀娜蓬莱，游云不蘸芳洲。露柳霜莲，十分
点缀残秋。新弯画眉未稳，似含羞、低度墙头。愁送远，
驻西台车马，共惜临流。　知道池亭多宴，掩庭花、长
是惊落秦讴。腻粉阑干，犹闻凭袖香留。轮他翠涟拍
甃，瞰新妆、终日凝眸。帘半卷，带黄花、人在小楼。